Coldstream

Coldstream (skotsk-gælisk: An Sruthan Fuar; skotsk: Caustrim; «kald elv») er en liten by og verdslig sogn i Scottish Borders i Skottland.The Online Scots Dictionary Den ligger på nordsiden av elven Tweed i Berwickshire, med Northumberland i England på den andre siden. Cornhill-on-Tweed er den nærmeste engelske landsbyen. Byen er kjent som hjembyen til Coldstream Guards, det eldste aktive regimentet i den britiske hæren. Coldstream var området hvor Edvard I av England invaderte Skottland i 1296 og etterlot landsbyen i ruiner, inkludert et nonnekloster som ble opprettet av jarlen av Gospatrick i 1165.«Coldstream», Undiscovered ScotlandHickman, Michael: «Coldstream Priory» , Coldstream.co I februar 1316, under den skotske uavhengighetskrig, beseiret James Douglas en tallrik overlegen hær av soldater fra Gascogne, ledet av Edmond de Caillou, ved Skaithmuir, nord for byen.David Hume, David Reid (1996): The history of the house of Douglas, s. 488

I henhold til folketellingen i 2011 har byen hatt en liten tilbakegang i folketallet med 1 946 innbyggere, beregnet til 1 870 i 2014.«Coldstream (Scottish Borders)»

 Severdigheter 
På 1700- og 1800-tallet var Coldstream et populært sted å gifte seg for de som ikke hadde alle tillatelser fra foresatte i orden, på samme måte som Gretna Green, ettersom byen lå ved en hovedvei (i dag A697. Tollhuset, hvor ekteskapene ble inngått, er sammen med Hishel House, blant byens severdigheter. Herskapsgodset Hishel House var tidligere hjem for Alec Douglas-Home, britisk statsminister fra 1963 til 1964. Douglas-Home er gravlagt i Coldstream.«Alec Douglas-Home (1903 - 1995)», Find A Grave Memorial

 Referanser 

 Eksterne lenker 

 «Coldstream: Towns & Villages», Scotland - Alba
 «Coldstream Town Guide», Best of the Borders
 «Coldstram» , samfunnsnettsted, Coldstream.co

Kategori:Byer i Scottish Borders